Cuneiform Tablet Kt n/k 594 (AKT 2 12)
Cuneiform tablet, dated to the Old Assyrian Period (ca. 1950-1850 BC).
Genre: note
Transliteration:
i-na 12 ma-na KÙ.BABBAR ku-nu-ki-kà ša tù-šé-bi₄-lá-ni 7.5 ma-na 2.5 GÍN KÙ.BABBAR a-na DUMU i-ku-a ni-dí-in 2 ma-na 6.75 GÍN KÙ.BABBAR iš-tí zu-pá a-ḫa-ma 15 GÍN KÙ.BABBAR zu-pá-ma il₅-qí um-ma šu-ut-ma i-ku-num ḫa-bu-lam 1 ma-na 1 GÍN KÙ.BABBAR iš-tí MAR.TU ba-ni 2 GÍN KÙ.BABBAR a-na e-me-me ni-dí-in 0.5 ma-na LÁ 1 GÍN KÙ.BABBAR a-šu-mì GÉME ni-dí-in 0.5 ma-na 3.75 GÍN KÙ.BABBAR lu i-ṣa-ú-dí-im lu i-na i-ší-ra-tim im-ṭí